Thurgau (kantón)

Thurgau (, , ) je nemeckojazyčný kantón. Jeho hlavným mestom je Frauenfeld. Nachádza sa v severovýchodnom Švajčiarsku. Je rozdelený na 80 obcí v piatich okresoch.

Thurgau je 13. najľudnatejší a 12. najväčší kantón vo Švajčiarsku (z celkového počtu 26).

 Geografia 
Thurgau hraničí na severe s nemeckou spolkovou krajinou Bádensko-Württembersko (hranica prebieha po Rýne a Bodamskom jazere) a kantónom Schaffhausen. Na juhu v blízkosti vrchu Hörnli sa nachádza bod, kde sa zbiehajú hranice s kantónmi St. Gallen a Zürich. 

Územie kantónu je kompaktné, patrí k nemu ešte exkláva Horn na brehu Bodamského jazera. Najväčším jazerom v kantóne je Bodamské jazero, ktoré obmýva jeho severné brehy. 

Hlavným mestom a sídlom vládnej rady ako aj vrchného súdu je Frauenfeld. Názov kantónu Thurgau je odvodený od názvu rieky Thur, ktorá ním preteká od juhovýchodu na severozápad. Do rieky Thur sa v kantóne Thurgau vlievajú rieky Sitter a Murg.

61 percent pôdy sa využíva na poľnohospodárske účely.

 Obyvateľstvo 
K 31. decembru 2011 žilo v kantóne Thurgau 250 640 obyvateľov (125 509 mužov a 125 131 žien – 49,9 %). Z tohto čísla bolo 54 573 cudzincov (21,8 %).

 Vývoj počtu obyvateľov 
 Rok  Počet obyvateľov 2005  233 912 2006  234 886 2007  237 514 2008  241 243 2009  244 365 2010  247 073 2011  250 640

 Obce 

Nasleduje zoznam desiatich najľudnatejších obcí kantónu k 31. decembru 2011:  Wohnbevölkerung der Gemeinden am 31. Dezember 2011 nach Nationalität und Geschlecht, cit. [21. 1. 2012] 
 Obec  Počet obyvateľov Frauenfeld  23 527 Kreuzlingen  19 808 Arbon  13 647 Amriswil  12 315 Weinfelden  10 440 Romanshorn  10 076 Aadorf  8 243 Sirnach  7 191 Bischofszell  5 507 Münchwilen  4 873

 Referencie 

 Iné projekty 

 Zdroj 


Kategória:Kantóny vo Švajčiarsku